Lechiet eo hor stourm da heul hini difraosterien ar vroadelouriezh vrezhon: Strollad Broadel Breizh (SBB) kentañ (1911), ha goude anezhañ Breiz Atao e 1919, Strollad Emrenerien Vreizh (SEV) e 1927, ha goude eil SBB e 1932. Goude an Eil Brezel-Bed ez eo bet kendalchet ha peurechuet ar stourm-se gant Emsav Pobl Vreizh (EPV) e 1945, Emsav Stadel Breizh (ESB) e 1967, Emsav ar Bobl Vrezhon (EBV) e 1969. Kenderchel a reomp stourm ar vroadelouriezh vrezhon, en ur vezañ stag ouzh gwirvoudoù hon amzer-ni ha barrek da dalañ ouzh daeoù an amzer da zont: stourm a-enep dalch ar Stad Chall choazh, gwir eo, stourm muioch-mui a-enep an hollvedeladur hag an Urzh Nevez Bedelhag evit riegezh ar pobloù aozet e Stadoù. Stourm a reomp neuze evit ur Stad vrezhon, neo ket ur Stad lakaet da idolenn, ar Stad evit ar Stad, ur Stad benveg hor riegezh hag hor frankiz ne lavaromp ket. 